CELEX: 32016D1406
Language: lt
Date: 1471824000000
Title: 2016 m. rugpjūčio 22 d. Komisijos įgyvendinimo sprendimas (ES) 2016/1406 dėl tam tikrų apsaugos priemonių, susijusių su afrikiniu kiaulių maru Lenkijoje, ir kuriuo panaikinamas Įgyvendinimo sprendimas (ES) 2016/1367 (pranešta dokumentu Nr. C(2016) 5467) (Tekstas svarbus EEE)

23.8.2016   
            
            
               LT
            
            
               Europos Sąjungos oficialusis leidinys
            
            
               L 228/46
            
         KOMISIJOS ĮGYVENDINIMO SPRENDIMAS (ES) 2016/1406
   2016 m. rugpjūčio 22 d.
   dėl tam tikrų apsaugos priemonių, susijusių su afrikiniu kiaulių maru Lenkijoje, ir kuriuo panaikinamas Įgyvendinimo sprendimas (ES) 2016/1367
   
      
         (pranešta dokumentu Nr. C(2016) 5467)
      
   
   (Tekstas autentiškas tik lenkų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               afrikinis kiaulių maras – tai užkrečiama virusinė naminių ir laukinių kiaulių liga, galinti turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
            
         
               (2)
            
            
               kilus afrikinio kiaulių maro protrūkiui atsiranda pavojus, kad ligos sukėlėjas gali išplisti į kitus kiaulių ūkius ir būti perduotas laukinėms kiaulėms. Todėl prekiaujant gyvomis kiaulėmis arba jų produktais liga gali plisti į kitas valstybes nares ir į trečiąsias šalis;
            
         
               (3)
            
            
               Tarybos direktyvoje 2002/60/EB (3) nustatytos būtiniausios afrikinio kiaulių maro kontrolės Sąjungoje priemonės. Direktyvos 2002/60/EB 9 straipsnyje numatyta, kad kilus šios ligos protrūkiui turi būti nustatomos apsaugos ir priežiūros zonos, kuriose būtų taikomos šios direktyvos 10 ir 11 straipsniuose nustatytos priemonės;
            
         
               (4)
            
            
               Lenkija pateikė Komisijai naujausią informaciją apie afrikinio kiaulių maro padėtį jos teritorijoje ir laikydamasi Direktyvos 2002/60/EB 9 straipsnio nustatė apsaugos ir priežiūros zonas, kuriose taikomos šios direktyvos 10 ir 11 straipsniuose nustatytos priemonės;
            
         
               (5)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Lenkija Sąjungos lygmeniu aprašyti teritorijas, kurios šios valstybės narės dėl afrikinio kiaulių maro nustatytos apsaugos ir priežiūros zonomis;
            
         
               (6)
            
            
               todėl Lenkijos sritys, laikomos apsaugos ir priežiūros zonomis, turėtų būti išvardytos šio sprendimo priede ir turėtų būti nustatyta to regioninio suskirstymo trukmė;
            
         
               (7)
            
            
               2016 m. rugpjūčio mėn. nustatyti šeši protrūkiai naminių kiaulių populiacijoje Mazovijos Vysokio, Zambruvo, Bialystoko ir Bielsko apskrityse. Atsižvelgiant į tai, kad Lenkija teikia pirminius įrodymus, kad šie protrūkiai buvo susiję su žmogaus veikla, ir kad yra įrodymų, kad nėra afrikinio kiaulių maro laukinių kiaulių populiacijoje atitinkamose srityse, reikia imtis konkrečių ir proporcingų priemonių, taip pat atsižvelgti į tai, kad Lenkija įsipareigoja taikyti papildomas nacionalines priemones gyvūnų judėjimui ir rinkoms kontroliuoti. Šios priemonės turėtų būti Direktyvoje 2002/60/EB numatytos priemonės, ypač dėl griežtų kiaulių judėjimo ir vežimo apribojimų, kaip numatyta tos direktyvos 10 ir 11 straipsniuose, teritorijose, kurios grupuojamos į dvi nuoseklias zonas, kaip nurodyta priede;
            
         
               (8)
            
            
               siekiant atsižvelgti į bendrą epidemiologinę padėtį ir imtis tinkamų priemonių, Komisijos įgyvendinimo Sprendimas 2014/709/ES (4) taip pat turi būti peržiūrėtas. Kai tik bus gauti Lenkijos patvirtinamieji įrodymai dėl pirmiau aprašytą protrūkių, tame Įgyvendinimo sprendime numatytos priemonės turėtų būti peržiūrėtos siekiant išvengti ligos plitimo laukinių kiaulių populiacijoje rizikos;
            
         
               (9)
            
            
               Komisijos įgyvendinimo sprendime (ES) 2016/1367 (5) nustatytos tam tikros apsaugos priemonės, susijusios su afrikiniu kiaulių maru Lenkijoje. Nuo jo priėmimo šios ligos epidemiologinė padėtis pasikeitė ir priemonės turi būti pritaikytos. Todėl siekiant aiškumo Įgyvendinimo sprendimas (ES) 2016/1367 turėtų būti panaikintas ir pakeistas šiuo sprendimu;
            
         
               (10)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Lenkija užtikrina, kad apsaugos ir priežiūros zonos, nustatytos pagal Direktyvos 2002/60/EB 9 straipsnį, apimtų bent tas teritorijas, kurios šio sprendimo priede nurodytos kaip apsaugos ir priežiūros zonos.
   2 straipsnis
   Šis sprendimas taikomas iki 2016 m. spalio 15 d.
   3 straipsnis
   Įgyvendinimo sprendimas (ES) 2016/1367 panaikinamas.
   4 straipsnis
   Šis sprendimas skirtas Lenkijos Respublikai.
   
      Priimta Briuselyje 2016 m. rugpjūčio 22 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
   
      (4)  2014 m. spalio 9 d. Komisijos įgyvendinimo sprendimas 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, ir kuriuo panaikinamas Įgyvendinimo sprendimas 2014/178/ES (OL L 295, 2014 10 11, p. 63).
   
      (5)  2016 m. rugpjūčio 10 d. Komisijos įgyvendinimo sprendimas (ES) 2016/1367 dėl tam tikrų apsaugos priemonių, susijusių su afrikiniu kiaulių maru Lenkijoje (OL L 216, 2016 8 11, p. 26).
   
      PRIEDAS
      
                  Lenkija
               
               
                  1 straipsnyje nurodytos teritorijos
               
               
                  Data, iki kurios taikoma
               
            
                  Apsaugos zona
               
               
                  Šios apsaugos zonos ribos yra šios:
                  
                              a)
                           
                           
                              iš rytų – nuo Sane Dombo kaimo šiaurinės ribos į pietus keliu, jungiančiu Sane Dombo kaimą su Kolaki Košcelnės kaimu iki sankirtos su Dombo upe, toliau palei Dombo upę į pietryčius, toliau išilgai miško, esančio ties Tibory Olševo kaimo vakarine riba, krašto, toliau keliu, jungiančiu Tibory Olševo kaimą su Tibory Kamiankos kaimu, toliau išilgai vakarinės Tibory Kamiankos kaimo ribos iki kelio, jungiančio tą kaimą su Jabłonkos Košcielnos kaimu, toliau į pietus iki vandentakio, jungiančio Kamiankos tvenkinį su Jablonkos upe, toliau išilgai vandentakio iki jo žiočių į Jabłonkos upę, tada tiesiai į pietus iki kelio Nr. 66 sankryžos su keliu, jungiančiu Jablonkos Košcielnos kaimą su Miodusy Litvos kaimu;
                           
                        
                              b)
                           
                           
                              iš pietų – išilgai kelio Nr. 66 vakarų kryptimi iki jo sankirtos su Jablonkos upe, tada palei pietinę Faščės kaimo ribą iki Jablonkos upės, toliau į vakarus palei Jablonkos upę iki kaimo Wdziękoń
                                 Pierwszy ir kaimo Wdziękoń
                                 Drugi tarpusavio ribos, tada tiesiai į šiaurę iki kelio Nr. 66, toliau – išilgai kelio Nr. 66 į vakarus iki vandentakio sankirtos su keliu Nr. 66 palei kaimą Wdziękoń
                                 Pierwszy;
                           
                        
                              c)
                           
                           
                              iš vakarų – išilgai vandentakiu i šiaurę iki miško krašto, toliau išilgai Grabuvkos rezervato rytinės ribos ir išilgai miško rytinės ribos iki kelio, jungiančio Grabuvkos kaimą su Vruble Arciševo kaimu;
                           
                        
                              d)
                           
                           
                              iš šiaurės – tiesi linija į rytus iki Dombo upės, žemiau Čarnovo Dombo kaimo, po to tiesi linija į rytus išilgai šiaurinės Sane Dombo kaimo ribos iki kelio, jungiančio tą kaimą su Kołaki
                                 Kościelnės kaimu.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – iš kaimo Konowaly palei savivaldybės kelią iki sankirtos su keliu Szosa
                                 Kruszewska, po to keliu Szosa
                                 Kruszewska palei pietinę miško ribą iki išėjimo į kaimą Kruszewo;
                           
                        
                              b)
                           
                           
                              iš vakarų – skersai per kaimą Kruszewo išilgai rytinės Narevo upės slėnio ribos palei kaimą Waniewo iki ribos su Mazovijos Vysokio apskritimi;
                           
                        
                              c)
                           
                           
                              iš pietų – nuo ribos su Mazovijos Vysokio apskritimi išilgai Narevo upės slėnio vakarinio kranto;
                           
                        
                              d)
                           
                           
                              iš rytų – nuo Narevo upės slėnio vakarinio kranto tiesiai iki Topilec-Kolonia, tada tiesi linija į kaimą Konowały.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – nuo kelio Nr. 63 sankirtos su keliu, vedančiu į kalėjimą Czerwony
                                 Bór, kreivė Polki Teklino kaimo kryptimi, tada virš šio kaimo iki sankirtos su upe Gać iki rytinės žuvų tvenkinių ribos aplink kaimą Poryte Jabłoń;
                           
                        
                              b)
                           
                           
                              iš rytų – išilgai rytinės žuvų tvenkinių ribos aplink kaimą Poryte Jabłoń kryptimi kelio, jungiančio kaimą Poryte Jabłoń su keliu Nr. 66, išilgai šio kaimo vakarinės ribos kelio Nr. 63 kryptimi;
                           
                        
                              c)
                           
                           
                              iš pietų – nuo kelio Nr. 63 virš kaimo Stare Zakrzewo, išilgai kelio, jungiančio šį kaimą su kaimu Tabędz, tada išilgai vakarinės ir šiaurinės to kaimo ribų;
                           
                        
                              d)
                           
                           
                              iš vakarų – tiesi linija į šiaurę nuo kaimo Bacze Mokre vakarinės ribos, tada nuo vakarinės to kaimo ribos tiesia linija į šiaurės rytus pasiekiant kelią, vedantį į kalėjimą Czerwony Bór, tada išilgai šio kelio iki kelio Nr. 63.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – nuo Mazovijos Vysokio apskrities ribos išilgai vandentakio Brok
                                 Mały į Miodusy Litvos kaimą išilgai jo pietvakarinės pusės; tada nuo Zambruvo apskrities ribos kaimo Krajewo Białe kryptimi išilgai šio kaimo pietinės ribos, tada palei kelią kaimo Stary
                                 Skarżyn kryptimi;
                           
                        
                              b)
                           
                           
                              iš vakarų – išilgai kaimo Stary Skarżyn vakarinės ribos iki sankirtos su vandentakiu Brok Mały, pietryčių kryptimi žemiau kaimo Zaręby Krztęki iki Zambruvo apskrities ribų;
                           
                        
                              c)
                           
                           
                              iš pietų – nuo Zambruvo apskrities ribų palei vandentakį kaimo Kaczyn Herbasy link;
                           
                        
                              d)
                           
                           
                              iš rytų –palei kelią nuo Miodusy Litvos kaimo per kaimą Święck Nowiny.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – nuo pietinės kaimo Kierzki pusės rytų kryptimi iki kelio Nr. 671 virš kaimo Czajki šiaurinės ribos;
                           
                        
                              b)
                           
                           
                              iš rytų – nuo kelio Nr. 671 į kaimą Jabłonowo Kąty, tada pietų kryptimi išilgai upės Awissa vakarinio kranto; tada į kelią Idźki Średnie–Kruszewo Brodowo nuo kaimo Kruszewo Brodowo vakarinės pusės;
                           
                        
                              c)
                           
                           
                              iš pietų – nuo kelio Nr. 671 palei kaimą Idźki-Wykno išilgai kelio, jungiančio kaimą Sokoły su kaimu Jamiołki-Godzieby;
                           
                        
                              d)
                           
                           
                              iš vakarų – nuo kaimo Jamiołki-Godzieby išilgai upės Ślina rytinio kranto iki kaimo Jamiołki
                                 Kowale, tada į šiaurę per kaimą Stypulki iki kelio Kierzki – Czajki rytinėje kaimo Kierzki pusėje.
                           
                        Šios apsaugos zonos ribos yra šios:
                  
                              a)
                           
                           
                              š rytų – nuo Palenkės Bielsko miesto, Adomo Mickevičiaus gatvės išilgai Palenkės Bielsko miesto rytinių pakraščių;
                           
                        
                              b)
                           
                           
                              iš pietų – palei pietinius Palenkės Bielsko miesto pakraščius iki kaimo Piliki, įskaitant Piliki kaimą, tada tiesi linija iki kelio Nr. 66;
                           
                        
                              c)
                           
                           
                              iš vakarų – nuo kelio Nr. 66 vakarų Augustavo kaimo vakarinių pakraščių kryptimi, įskaitant Augustavo kaimą, nuo Augustavo kaimo tiesia linija iki geležinkelio ir vietos kelio Nr. 1575B sankirtos;
                           
                        
                              d)
                           
                           
                              iš šiaurės – nuo geležinkelio ir vietos kelio Nr. 1575B sankirtos išilgai Palenkės Bielsko miesto šiaurinių pakraščių iki Palenkės Bielsko miesto ribos, Adomo Mickevičiaus gatvės.
                           
                        
               
                  2016 m. spalio 15 d.
               
            
                  Priežiūros zona
               
               
                  Toliau nurodyta teritorija, išskyrus pirmiau nurodytą apsaugos zoną:
                  
                              —
                           
                           
                              Lomžos apskritis – Lomžos savivaldybė;
                           
                        
                              —
                           
                           
                              Zambruvo apskritis – Zambruvo miestas, Zambruvo ir Kolaki Košcelnės savivaldybės;
                           
                        
                              —
                           
                           
                              Mazovijos Vysokio apskritis – Kuliešų Kosčielnės savivaldybė, Mazovijos Vysokio savivaldybė ir Mazovijos Vysokio miestas, Kobylino Boržymų, Sokolų ir Čyževo savivaldybės;
                           
                        
                              —
                           
                           
                              Bialystoko apskritis – Choroščiaus, Turošno Košcielnos ir Lapių savivaldybės;
                           
                        
                              —
                           
                           
                              Bielsko apskritis – Palenkės Bielsko miestas, Palenkės Bielsko ir Orlos savivaldybės.
                           
                        
               
                  2016 m. spalio 15 d.